The Grand Astoria etteaste lõpplahenduse järel, mille kavatsetud või kavatsemata tulemusena kukkus nende trummar "lava sisse", imestasin omaette et kas tegemist oli ikka päris sama bändiga, mida paar kuud tagasi samal laval kaetud sai - meenutas küll välimuselt ja üks lugu oligi vist sama. Mõned ülearused õlled ei saanud ju niivõrd moonutada? Turnee esimene kontsert ja hirm võõra publiku ees? Hulgi kontserdeid hiljem on omajagu lavalist kogemust kui julgust kogunenud, ja kava, seegi oli veidikene teise suunitlusega, kookides loomingupagasist välja jämmise vohavusega palad, mis tundusid hästi peale minevat ka hiljem usutletud inimestele, sest kommentaarid olid soojad.